Ш Е Ш І М

 ҚАЗАҚСТАН РЕСПУБЛИКАСЫ АТЫНАН

(сырттай)

 17 маусым 2015 жыл Ж. қаласы

 М. облысының Ж қалалық соты, құрамында

төрағалық етуші судья А.Н.А,

хатшылықта Г.С. болып, ашық сот отырысында Ж қалалық сотының сот мәжілісі залында талапкер Б.А.С жауапкерлер М.Т.О. және О.Р.Г. пайдасына өндіріліп жатқан алимент мөлшерін төмендету туралы азаматтық ісін қарап,

А Н Ы Қ Т А Ғ А Н Ы :

Талапкер Б.А.С. сотқа жолдаған талап арызында Ж. қалалық сотының 06.02.2015 жылғы сот бұйрығы негізінде кәмелетке толмаған балаларын асырап бағу үшін жауапкер М.Т. пайдасына ½ мөлшерде, Ж. қалалық сотының 23.10.2002 жылғы сот бұйрығымен жауапкер О.Р. пайдасына кәмелетке толмаған балаларын асырап бағу үшін ¼ мөлшерде алимент төлеп отырғанын, жалақысынан 75 пайыз мөлшерде алимент ұсталынатындығын, қолына алатын жалақысы өте аз екендігін көрсетіп, жауапкерлер пайдасына балаларын асырап бағуға төленетін алимент мөлшерін заңға сай төмендетуді сұраған.

Сотқа жолдаған арызында талапкер істі өзінің қатысуынсыз қарауды сұрай отырып, жауапкер М.Т. пайдасына өндіріліп жатқан алимент мөлшерін 1/3 мөлшерге дейін, ал жауапкер О.Р. пайдасына өндіріліп жатқан алимент мөлшерін 1/6 мөлшерге дейін төмендетуді сұраған.

Жауапкерлер сот мәжілісіне тиісті түрде шақырылса да келмеді, келмеу себептерін хабарламаған, істі өздерінің қатысуынсыз қарауды сұрамаған.

Бұл мән-жайды және талапкерлер өкілінің қарсы болмауын ескеріп, сот ҚР АІЖК-нің 260-бабының 1-бөлігіне сай істі сырттай іс жүргізу тәртібімен қарауды ұйғарды.

Іс материалдарын зерттеп, талапкердің арызымен танысып, сот келесідей тұжырымға келді.

Сотта зерттелген құжаттарға қарағанда, Ж. қалалық сотының 23.10.2002 жылғы сот бұйрығымен талапкерден жауапкер М.Т. пайдасына кәмелетке толмаған балалары 12.12.2001 жылы туылған Р.Б.А. асырап бағу үшін 1/4 мөлшерде алимент өндірілген.

Ж. қалалық сотының 06.02.2015 жылғы сот бұйрығымен талапкерден жауапкер О.Р. пайдасына кәмелетке толмаған балалары 15.02.2005 жылы туылған Б.Б.А., 04.07.2007 жылы туылған И.Б.А., 29.03.2012 жылы туылған А.Б.А. және 20.04.2014 жылы туылған Г.Б.А. асырап бағу үшін талапкердің жалақысынан 1/2 мөлшерде алимент өндірілген.

Талапкер кәмелетке толмаған балаларын асырап бағу үшін жауапкерлерге ай сайын жалақысының 75 пайыз мөлшерінде алимент төлеп отырғандығы жоғарыда аталған сот бұйрықтарымен және іс құжаттарындағы талапкердің жұмыс орны 12.05.2015 жылғы жалақы туралы анықтамасымен расталады. Яғни талапкердің жауапкерлер пайдасына төлейтін алименттер мөлшері оның жалақысының тең жартысынан астам бөлігін құрап отыр.

“Неке (ерлі-зайыптылық) және отбасы туралы” ҚР Кодексінің 139-бабының 1-бөлігіне сай алимент төлеу туралы келісім болмаған кезде сот кәмелетке толмаған балаларға олардың ата-аналарынан алиментті ай сайын мынадай мөлшерде: бір балаға - ата-анасы табысының және (немесе) өзге де кірісінің - төрттен бір бөлігін; екі балаға - үштен бір бөлігін; үш және одан да көп балаға тең жартысын өндіріп алады.

Демек, келтірілген заң талабы бойынша талапкердің жоғарыда аталған балаларын асырап-бағу үшін жауапкерлерге ай сайын төлейтін алименттер мөлшерлерінің қосындысы оның табысының тең жартысын, яғни, 1/2 бөлігін құрауы тиіс.

Істің мұндай тұрғысында сот, талапкердің материалдық және отбасы жағдайларының қазіргі таңда өзгергендігін ескеріп, жауапкерлерге төлейтін алимент мөлшерін Заңда көрсетілгендей табысының тең жартысына дейін азайтуды дұрыс деп есептейді

Яғни, сот талапкерден жауапкер О.Р. пайдасына ортақ кәмелетке толмаған балалары 15.02.2005 жылы туылған Б.Б.А., 04.07.2007 жылы туылған И.Б.А., 29.03.2012 жылы туылған А.Б.А. және 20.04.2014 жылы туылған Г.Б.А. асырап бағу үшін талапкердің жалақысынан 1/2 мөлшерде өндіріліп жатқан алимент мөлшерін 1/3 мөлшерге дейін, жауапкер М.Т. пайдасына кәмелетке толмаған балалары 12.12.2001 жылы туылған Р.Б.А. асырап бағу үшін 1/4 мөлшерде өндіріліп жатқан алимент мөлшерін 1/6 мөлшерге дейін төмендету әділ болып саналады деп есептейді.

Бұл жағдайда талапкердің талап арызы толық қанағаттандырылуға жатады деген қорытындыға келеді. ҚР АІЖК-нің 110-бабының 1-бөлігінің талаптарына сай жауапкерлерден талапкер пайдасына 1982 теңге сот шығындары ортақтасқан түрде өндірілуге жатады.

Жоғарыда баяндалғандардың негізінде, Қазақстан Республикасының АІЖК-нің 260-262 баптарын басшылыққа алып, сот

Ш Е Ш І М Е Т Т І :

 Талапкер Б.А.С. жауапкерлер М.Т.О. және О.Р.Г. пайдасына өндіріліп жатқан алимент мөлшерін төмендету туралы талап арызы толық қанағаттандырылсын.

Ж. қалалық сотының 23.10.2002 жылғы сот бұйрығымен талапкер Б.А.С. жауапкер М.Т.О. пайдасына кәмелетке толмаған балалары 12.12.2001 жылы туылған Р.Б.А асырап бағу үшін 1/4 мөлшерде өндірілген алимент мөлшері 1/6 мөлшерге төмендетілсін.

Ж. қалалық сотының 06.02.2015 жылғы сот бұйрығымен талапкер Б.А.С. жауапкер О.Р.Г. пайдасына кәмелетке толмаған балалары 15.02.2005 жылы туылған 15.02.2005 жылы туылған Б.Б.А., 04.07.2007 жылы туылған И.Б.А., 29.03.2012 жылы туылған А.Б.А. және 20.04.2014 жылы туылған Г.Б.А. асырап бағу үшін талапкердің жалақысынан 1/2 мөлшерде өндірілген алимент мөлшері 1/3 мөлшерге төмендетілсін.

Ж. қалалық сотының 23.10.2002 жылғы және 06.02.2015 жылғы сот бұйрықтары орындаудан кері қайтарылсын.

Жауапкер М.Т.О. және О.Р.Г. талапкер Б.А.С пайдасына 1982 (бір мың тоғыз жүз сексен екі) теңге мемлекеттік баж салығы өндірілсін.

Шешімге наразы жақ оның көшірмесі тапсырылған күннен бастап он бес күн ішінде, Қазақстан Республикасы Азаматтық іс жүргізу кодексінің 334,335 баптарын сақтай отырып, Ж. қалалық соты арқылы М. облыстық сотының азаматтық және әкімшілік істер жөніндегі апелляциялық сот алқасына апелляциялық шағым, прокурор апелляциялық наразылық келтіруге құқылы.

Төрағалық етуші судья А.Н.А.